Tameṭṭut n baba-tsen kkes-d amkan ur truḥ ara ur ten-tufi ara, dɣa tceggaɛ yelli-s nni tenn-as ad ten-id nadi, kra n wussan kan tufa-ten, skecmen-tt-id s axxam meɛna rran iman-nsen ur tt-sinen ara, teqqim kra n wussan dɣa tenna-as i weltmas i yaɣ ad neqqim ɣef yir n lbir ad am-nadiɣ aqerruy-im,xedment akken almi i teṭṭes teqcict-nni tḍegger-itt ɣer lbir telsa-d iceṭṭiḍen-is truḥ-d ɣer uxxam n weltmas mi id- yusa urgaz-is yufa-d tameṭṭut-nni, yenna-as d acu i as-ixedmen akken i tiṭ-im tenna-as:”d taẓult”. Almi d tameddit iruḥ urgaz-nni ad d-yagem yesla i uqcic yettru ar daxel n lbir, syin yesla i ṣṣut n tmeṭṭut teqqar-as-d:” nek d tameṭṭut-ik, aqcic-a d mmi-k” yessufeɣ-iten-id si lbir iruḥd s axxam yeṭṭef-d taqcict-nni icud-itt ɣer ṭṭejra yenna-as i tmeṭṭut-is:” d acu tebɣiḍ ad as-xedmaɣ”, tenna-as:” cceɛl-as times mi tegga ceggeɛ-as-tt i yemma-s”, argaz yexdem akken yewwi-as aksum-nni i yemma-s, yenna-as d yelli-m id am-t-id-icegɛen, dɣa tefraḥ tebda tettet almi i d-tewweḍ ɣer tiṭ-is teɛqel d tiṭ n yelli-s tebda tettmejjid.